คันมากเลยค่ะ พอคันแขนแล้ว รามไปตรงขาหนีบด้วย ไม่มีประวัติแพ้ยา หรือแพ้อาหารค่ะ โรคประจำตัว: โรคกระเพาะอาหาร และ ภูมิแพ้ฝุ่นค่ะ อยากทราบว่าต่องใช้ยาตัวไหนหรอคะ แล้วมีวิธิแก้อย่างไร
สวัสดีค่ะ อาการเป็นผดตามแขน ขาหนีบ และมีอาการคัน อาจเกิดได้จาก1. ผื่นแพ้สัมผัส เช่น แพ้ยาง นิกเกิล หรือแพ้เครื่องสำอาง สบู่ น้ำหอม ผงซักฟอก สารเคมีต่างๆ แต่มักเกิดอยู่เฉพาะบริเวณที่เกิดการสัมผัสกับสารระคายเคืองเท่านั้น แต่บางครั้งผื่นอาจแพร่กระจายได้2. ผื่นลมพิษเกิดจากการแพ้สิ่งต่างๆ ซึ่งในแต่ละคนจะไม่เหมือนกัน ที่พบบ่อย ได้แก่ อาหารทะเล ถั่วต่างๆ เครื่องดื่มแอลกอฮอล์ ละอองเกสร พืช ขนสัตว์ เป็นต้น3. ติดเชื้อที่ทำให้เป็นไข้ออกผื่น เช่น หัด หัดเยอรมัน โรคติดเชื้อโมโนนิวคลีโอสิส, อีสุกอีใส เป็นต้น อาการโดยรวมคือมักจะมีไข้นำมาก่อนแล้วจึงเกิดผื่นตามมา นอกจากนี้จะมีอาการอื่นๆ เฉพาะตามแต่ละโรคไป4. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก โดยต้องมีประวัติของการใช้ยามาก่อนที่จะเกิดผื่นขึ้น5. ติดเชื้อราที่ผิวหนัง เช่น กลาก แต่ลักษณะจะไม่ใช่เป็นแบบผดเล็กๆในเบื้องต้น ควรพยายามหลีกเลี่ยงสิ่งที่อาจทำให้เกิดการแพ้ต่างๆ และอาจทายาแก้แพ้ที่เป็นสเตียรอยด์ เช่น0.1% triamcinolonecream betamethasonecream เป็นต้นและอาจทานยาแก้แพ้แก้คัน เช่นhydroxyzine,chlorpheniramine(CPM) เป็นต้น พยายามหลีกเลี่ยงการเกา เพื่อป้องกันการติดเชื้อแบคทีเรียแทรกซ้อน หากอาการไม่ดีขึ้นควรไปพบแพทย์เพื่อหาสาเหตุและรักษาค่ะ